Odense Adresse-Contoirs Efterretninger, 1836-09-29
Spanien. Endelig er Ministeriet bleven fuldstændigt, og bestaaer, af følgende Personer: Calatrava, Statsraads=Præsident, og Minister for de udenlandske Affairer, Rodil, Krigsminister, Landero y Corchade, Justitsminister, Mendizabal, Finantsminister, Lopez, Minister for det Jndre, og de la Quadra, Handels= og Marineminister. Af disse Mænd tiltrækker Mendizabal, hvis kraftfulde Optræden i Septbr. f. A. endnu er i frisk Minde, sig vistnok den største Opmærksomhed. General Rodil er bekjendt fra sit Feldttog i Portugal, de la Quadra og Calatrava henhøre ifølge deres Grundsætninger til Revolutionen 1812, og Lopez og Corchado optraadte som Hoveder for det liberale Partie ved den forrige Cortesforsamling. Den sidste var ogsaa denne Gang valgt til Cortes Deputeret af Badajor og Barcelona. Mendizabal har aabnet sin nye Løbebane, med to Dekretter, hvoraf det ene angaaer Oprettelsen af Provindsial-Juntaer, som under den i Madrid værende Centralkommission skal sørge for Salget af de konfiskerede geistlige Godser. Det andet udnævner en Kommission til at fremkomme med Forslag til det bestaaende Tiende=Systems Afskaffelse. Tillige vilde Man vide, at Mendizabal havde kontraheret et Laan paa 30 Millioner Realer med Hr. Sason, og snart vilde bekjendtgjøre, at der er sørget for denførste Udbetaling af Renterne. Ogsaa paabyder en ny Anordning, at der intet maa udbetales til andre Øiemed af Statskassen, førend Krigs=Fornødenhederne ere fuldkommen, tilfredsstillede. Der skulde ifølge heraf strax afgaae 10 Millioner til Nordarmeen, og den brittiske Legions resterende Sold snarest muligt udbetales, ja en Deel deraf var allerede afgaaet til S. Sebastian. Endvidere er Decretet angaaende Udskrivningen af 50,000 Md. forandret saaledes, at ogsaa Navnene paa dem, som ved den lovbestemte Afgift kjøbe sig frie fra Tjenesteen, komme med i Lodtrækningen. Træffer Loddet en Saadan, behøver han Jngen at stille i sit Sted. At den nye Regjering iøvrigt ikke vilde mangle Opposition, kunde Man jo forudsee. J dette Øiemed danner sig en stor Mængde Klubber, saavel blandt Borgerne som i Armeen, hvilke sidste kaldes Padilla-Foreninger, efter Juan Padilla, som under Carl den Femte maatte dø paa Skaffottet, fordi han med væbnet Haand havde forsvaret de spanske Stæders gamle Municipal-Rettigheder. Disse militaire Klubber have sluttet sig til det store Communeros=Forbund, som paany er opstanden fra de Døde under dets Hoveder fra 1823, og hvilket Man tilskriver en republikansk Tendents. Navnligen siges Dhrr. Rosas, Caballero, Olozaga o. Fl. at staae i Spidsen for dette Samfund, medens Mendizabal, Carrasco og Beltranbetegnes som de Øverste for Frimureriet, hvis Organer Espagnol og Revista ere. J Madrid selv ere flere nye Oppositions=Klubber oprettede. En af dem, som er stiftet af Risas, der figurerer som Præsident, foregiver at ville iagttage Ministeriet, for at det ikke skal forlade Reformernes Vei; men imidlertid ønsker maaskee dog eet eller andet af Medlemmerne selv at komme til Høihed, og navnlig skal Præsidenten tørste meget efter en Ministerpost. Med en anden Klub, som kalder sig Folkets Gjenfødere, holdes meget skarpt Øie af Regjeringen, til hvem den har indsendt en Ansøgning om Tilladelse at holde sine Forsamlinger offentlig, og i den Henseende støtter sig paa en Lov fra 1822, der blandt andet bestemmer, at Personer, som ville samles offentlig for at tale om Politik, maae melde Øvrigheden det 12 Timer i Forveien. Trykkefriheden udarter naturligviis ofte til Trykkefrækhed, og begynder endog at blomstre paa Steder, hvor der for aldrig udkom Aviser, f. Ex. i Ronda og Badajoz. - Der er ogsaa gjort et, rigtignok ubetydeligt Forsøg paa at proklamere Republiken, da en ung Herre fra Granada holdt en Tale i en Vagtstue til nogle Nationalgardister, og sluttede med det Udraab: "Republiken leve!" Men istedetfor at finde Gienklang, blev han arresteret. Man siger fremdeles, at en Mængde franske Udsendinge søger at bearbeide Folket, hvilket hidtil er mislykket, da kun Enkelte af Pøbelen have beqvemmet sig at raabe paa halv fransk og halv spansk: "viva la republique!" hvorved hele Sagen blev latterlig.